7,8 Το επιχείρημα του Μαντιθέου

Ο Μαντίθεος δεν αρνείται την αναγραφή του ονόματός του στον κατάλογο των ιππέων (σανίδιον) . Όμως, ισχυρίζεται ότι ο κατάλογος αυτός δεν ήταν αξιόπιστος καθώς αρκετοί από τους ιππείς δεν αναγράφονταν σε αυτό. Έτσι προτρέπει τους δικαστές να βασιστούν στους επίσημους καταλόγους του κράτους, που περιείχαν όλα τα ονόματα όσων υπηρέτησαν στο ιππικό την εποχή των Τριάκοντα. Θυμίζει στους δικαστές ότι αυτούς τους καταλόγους τους είχαν συντάξει με δική τους ευθύνη οι φύλαρχοι και με εντολή του αθηναϊκού λαού, αμέσως μετά την πτώση των Τριάκοντα, για να επιστρέψουν οι ιππείς το επίδομα που είχαν πάρει από το κράτος για την αντιμετώπιση των εξόδων τους. Το γεγονός ότι αυτοί οι επίσημοι κατάλογοι δεν περιείχαν το όνομά του και το γεγονός ότι δεν πλήρωσε κανένα ποσό , όπως εκείνοι που είχαν χρηματίσει ιππείς, αποδεικνύει, κατά τον Μαντίθεο, ότι ήταν πράγματι αναξιόπιστο το σανίδιον και ολωσδιόλου ανυπόστατη η πληροφορία που βασίστηκε σ’ αυτό.

Το επιχείρημα του Μαντιθέου είναι ένα ***ε ν θ ύ μ η μ α*** =λογικός συλλογισμός. Το ενθύμημα αυτό θα διαφωτιστεί από την **άτεχνη πίστη** της λίστας των φυλάρχων, η οποία δυστυχώς δεν σώζεται.

Στην παράγραφο 8, ο Μαντίθεος αναπτύσσει ένα ακόμα επιχείρημα : Κι αν ακόμα είχε υπηρετήσει ως ιππείς, αυτό δεν θα σήμαινε αυτομάτως την ενοχή του. Συγκεκριμένα, υποστηρίζει ότι και οι δικαστές δε θα είχαν αντίρρηση να επικυρωθεί η εκλογή του βουλευτή, ακόμη κι αν είχε υπηρετήσει στο ιππικό, εφόσον πολλοί ιππείς της δικτατορίας έγιναν βουλευτές και πολλοί επίσης είχαν εκλεγεί στην φανερή ψηφοφορία στο τιμητικότατο αξίωμα του στρατηγού και του ιππάρχου. Ο ρήτορας επιδοκιμάζοντας την εκλογή πολλών ιππέων της δικτατορίας στα προαναφερόμενα αξιώματα επιδιώκει τη συμπάθεια (**εύνοια**) των δικαστών και μια ανάλογη ευνοϊκή και δίκαιη γι’ αυτόν απόφαση.

Στο τέλος της παραγράφου, ο ρήτορας επιτίθεται στο ήθος του αντιπάλου (**ηθοποιία**) ώστε να αναδείξει την δική του αθωότητα.

 **Συνοπτικά , η υπερασπιστική γραμμή του Μαντίθεου είναι η εξής:**

 1. Όταν καταλύθηκε η δημοκρατία, εκείνος και ο αδελφός του διέμεναν κοντά στο φιλέλληνα βασιλιά του Πόντου Σάτυρο, όπου ασχολούνταν με το εμπόριο.

  2. Όταν επέστρεψαν, σε μια ταραγμένη και δύσκολη για τους Τριάκοντα εποχή, κατά την οποία αντιμετώπιζαν εσωτερικούς και εξωτερικούς κινδύνους, ήταν φυσικό να μη θελήσουν να συμμετέχουν σ' αυτούς.

 3.Υποστηρίζει επιπλέον ότι, ακόμη κι αν επιθυμούσαν οι ίδιοι να λάβουν μέρος στα πολιτικά πράγματα, δε θα δέχονταν οι Τριάκοντα τη σύμπραξη τους. Κι αυτό γιατί η κατάσταση ήταν τόσο ρευστή και τα πνεύματα τόσο οξυμμένα εκείνο τον καιρό, ώστε δε δίσταζαν οι πιο φανατικοί από αυτούς να καταγγέλλουν και να τιμωρούν τους πιο μετριοπαθείς ακόμη και σε θάνατο. Έτσι δε θα είχαν κανένα λόγο να δεχθούν στους κόλπους τους κάποιους που δεν συμμετείχαν από την αρχή στην κατάλυση του δημοκρατικού πολιτεύματος. Όπως επισημαίνει και ο ίδιος ο ρήτορας, το επιχείρημα αυτό ανήκει στην κατηγορία των ενθυμημάτων (εικός).

 4.Θέλοντας να αναιρέσει το επιχείρημα του κατηγόρου ότι το όνομα του ήταν γραμμένο στον κατάλογο (σανίδιο) με τα ονόματα όσων είχαν υπηρετήσει ως ιππείς επί των Τριάκοντα, επισημαίνει ότι, λόγω και του υλικού από το οποίο ήταν κατασκευασμένος ο κατάλογος (σανίδα αλειμμένη με γύψο στην οποία μπορούσε πολύ εύκολα κανείς να προσθέσει ή να αφαιρέσει όποιο όνομα ήθελε), καθίσταται εκ των πραγμάτων αναξιόπιστος, θυμίζει δε ότι κάποιοι πολίτες που ομολόγησαν ότι υπηρέτησαν ως ιππείς δεν υπάρχουν καταγεγραμμένοι στους καταλόγους, όπου αντίθετα περιέχονται ονόματα πολιτών που ουδέποτε υπηρέτησαν.

 5.Συνεχίζει δε επισημαίνοντας ότι το όνομα του δεν περιέχεται στους καταλόγους των φυλάρχων. Οι κατάλογοι αυτοί περιείχαν τα ονόματα όσων ήταν ικανοί να ιππεύουν. Αυτοί έπαιρναν κάποιο επίδομα από την πόλη, το οποίο έπρεπε να επιστρέψουν στην περίπτωση που εκλέγονταν άλλοι στη θέση τους. Μετά την πτώση των Τριάκοντα το σώμα των ιππέων που είχαν συγκροτήσει διαλύθηκε και έτσι έπρεπε να επιστρέψουν το επίδομα που είχαν λάβει στην αρχή της θητείας τους. Οι κατάλογοι με τα ονόματα αυτών των ιππέων υποβάλλονταν στη Βουλή και, αν αποδεικνυόταν ότι είχε παραλειφθεί το όνομα κάποιου ο οποίος επομένως δεν είχε επιστρέψει το επίδομα, ήταν υποχρεωμένοι οι φύλαρχοι να πληρώσουν το οφειλόμενο ποσό. Αυτό και μόνο καθιστούσε τους καταλόγους αυτούς εξαιρετικά αξιόπιστους σε αντίθεση με τον κατάλογο που προσκόμισε ο κατήγορος. Με το επιχείρημα του αυτό ο ρήτορας αχρηστεύει τη μοναδική απόδειξη του κατηγόρου ότι υπήρξε ιππέας και άρα συνεργός των Τριάκοντα και εχθρός της δημοκρατίας. Και αυτό το επιχείρημα είναι ένα ενθύμημα. πολύ ισχυρότερο σαφώς από τοπροηγούμενο.

6.Το τελευταίο επιχείρημα που επιστρατεύει ο ρήτορας είναι συναισθηματικού περισσότερο χαρακτήρα: αν είχε υπηρετήσει ως ιππέας δεν θα το αρνιόταν σαν κάποιο φοβερό έγκλημα, αλλά θα ζητούσε να ελεγχθεί σύμφωνα με το θεσμό της δοκιμασίας, αφού δεν είχε βλάψει κανένα συμπολίτη του. Γνωρίζοντας ότι κάποιοι από τους παριστάμενους βουλευτές είχαν υπηρετήσει ως ιππείς επί των Τριάκοντα, επιδιώκει να κερδίσει την εύνοια τους, αλλά και να τους κάνει να σκεφτούν ότι θα μπορούσαν να βρίσκονται αυτοί στη θέση του. Είναι σαφές ότι το επιχείρημα αυτό είναι και το πιο ισχυρό: ξεκινά με μια υποθετική διατύπωση πολύ ευφυή και γι' αυτό ιδιαίτερα αποτελεσματική. Προσπερνά όμως γρήγορα το ευαίσθητο αυτό θέμα, ίσως και από φόβο μήπως ενοχλήσει τους ακροατές και επικεντρώνεται στο να καταδείξει για ποιο λόγο τον εξόργισε η κατηγορία.

###  Διήγηση-Απόδειξη Παράγραφος 7

*Ἐμὲ τοίνυν οὐδεὶς ἂν ἀποδείξειεν οὔτ΄ ἀπενεχθέντα ὑπὸ τῶν φυλάρχων οὔτε παραδοθέντα τοῖς συνδίκοις οὔτε κατάστασιν καταβαλόντα. Καίτοι πᾶσι ῥᾴδιον τοῦτο γνῶναι͵ ὅτι ἀναγκαῖον ἦν τοῖς φυλάρχοις͵ εἰ μὴ ἀποδείξειαν τοὺς ἔχοντας τὰς καταστάσεις͵ αὐτοῖς ζημιοῦσθαι. Ὣστε πολὺ ἂν δικαιότερον ἐκείνοις τοῖς γράμμασιν ἢ τούτοις πιστεύοιτε· ἐκ μὲν γὰρ τούτων ῥᾴδιον ἦν ἐξαλειφθῆναι τῷ βουλομένῳ͵ ἐν ἐκείνοις δὲ τοὺς ἱππεύσαντας ἀναγκαῖον ἦν ὑπὸ τῶν φυλάρχων ἀπενεχθῆναι.*

Εμένα όμως κανείς δε θα μπορούσε να αποδείξει ούτε ότι περιλήφθηκα στους καταλόγους από τους φυλάρχους, ούτε ότι παραπέμφθηκα στους δημόσιους συνηγόρους ούτε ότι επέστρεψα το χρηματικό επίδομα. Και μάλιστα είναι πολύ εύκολο να το μάθουν όλοι αυτό, ότι δηλαδή ήταν ανάγκη οι φύλαρχοι, εάν δεν παρουσίαζαν αυτούς που είχαν πάρει το χρηματικό επίδομα, να πληρώσουν οι ίδιοι το ποσό. Επομένως, θα ήταν πολύ δικαιότερο να πιστεύετε τους καταλόγους εκείνων παρά την πινακίδα. Γιατί από την πινακίδα ήταν εύκολο να εξαλειφθεί όποιος το επιθυμούσε, ενώ σε εκείνους ήταν ανάγκη οι φύλαρχοι να παρουσιάσουν όσους υπηρέτησαν στο ιππικό.

**Χρονικές αντικαταστάσεις**

* *ἀποδεικνύοι, ἀποδείξοι, ἀποδείξαι/****ἀποδείξειε****, ἀποδεδειχώς εἲη*
* *ἀποφερόμενον, ἀποισόμενον/ ἀποισθησόμενον/ ἀπενεχθησόμενον, ἀπενεγκάμενον/ ἀπενεγκόμενον/****ἀπενεχθέντα****, ἀπενηνεγμένον*
* *παραδιδόμενον, παραδωσόμενον/παραδοθησόμενον, παραδόμενον/****παραδοθέντα****, παραδεδομένον*
* *καταβάλλοντα, καταβαλοῦντα,****καταβαλόντα****, καταβεβληκότα*
* *γιγνώσκειν, γνώσεσθαι,****γνῶναι****, ἐγνωκέναι*
* *ἐστί,****ἦν****, ἒσται, ἐγένετο, γέγονε, ἐγεγόνει*
* *ἀποδεικνύοιεν, ἀποδείξοιεν, ἀποδείξαιεν/****ἀποδείξειαν****, ἀποδεδειχότες εἲησαν/εἶεν*
* ***ἒχοντας****, ἓξοντας/σχήσοντας, σχόντας, ἐσχηκότας*
* ***ζημιοῦσθαι****, ζημιώσεσθαι/ ζημιωθήσεσθαι, ζημιωθῆναι, ἐζημιῶσθαι*
* ***πιστεύοιτε****, πιστεύσοιτε, πιστεύσαιτε, πεπιστευκότες εἲητε/εἶτε*
* *ἐξαλείφεσθαι, ἐξαλείψεσθαι/ ἐξαλειφθήσεσθαι, ἐξαλείψασθαι/****ἐξαλειφθῆναι****, ἐξαληλίφθαι*
* ***βουλομένῳ****, βουλησομένῳ/*(*βουληθησομένῳ*)*, βουληθέντι, βεβουλημένῳ*
* *ἱππεύοντας, ἱππεύσοντας,****ἱππεύσαντας****, ἱππευκότας*
* *ἀποφέρεσθαι, ἀποίσεσθαι/ ἀποισθήσεσθαι/ ἀπενεχθήσεσθαι, ἀπενέγκασθαι/****ἀπενεχθῆναι****, ἀπενηνέχθαι*

**Εγκλιτικές αντικαταστάσεις**

* *ἀπέδειξε, ἀποδείξη, ἀποδείξαι/****ἀποδείξειε****, ἀποδειξάτω,*(*ἀποδεῖξαι, ἀποδείξας*)
* *ἀπέδειξαν, ἀποδείξωσι, ἀποδείξαιεν/****ἀποδείξειαν****, ἀποδειξάντων/ ἀποδειξάτωσαν*(*ἀποδεῖξαι, ἀποδείξαντες*)
* *πιστεύετε, πιστεύητε,****πιστεύοιτε****, πιστεύετε,*(*πιστεύειν, πιστεύοντες*)

**Συντακτική ανάλυση**

***ἐμὲ τοίνυν οὐδεὶς ἂν ἀποδείξειεν οὔτ΄ ἀπενεχθέντα ὑπὸ τῶν φυλάρχων οὔτε παραδοθέντα τοῖς συνδίκοις οὔτε κατάστασιν καταβαλόντα*:**Κύρια πρόταση

***ἂν ἀποδείξειεν*:**ρήμα/ ***οὐδεὶς*:**υποκείμενο/ ***ἐμὲ*:**αντικείμενο.

***οὔτ΄ ἀπενεχθέντα- οὔτε παραδοθέντα- οὔτε καταβαλόντα*:**κατηγορηματικές μετοχές από το ***ἂν ἀποδείξειεν*** με υποκείμενο ***ἐμὲ*** ως κατηγορηματικοί προσδιορισμοί στο υποκείμενό τους.

***ὑπὸ τῶν φυλάρχων*:**εμπρόθετος επιρρηματικός προσδιορισμός του ποιητικού αιτίου στο***ἀπενεχθέντα.***

***τοῖς συνδίκοις*:**αντικείμενο στο***παραδοθέντα.***

***κατάστασιν*:**αντικείμενο στο ***καταβαλόντα.***

***καίτοι πᾶσι ῥᾴδιον τοῦτο γνῶναι*:**Κύρια πρόταση

***ῥᾴδιον*(*ἐστί*):**ρήμα/ ***γνῶναι*:**υποκείμενο της απρόσωπης έκφρασης, τελικό απαρέμφατο, με υποκείμενο ***πάντας*(*ενν.*)**(ετεροπροσωπία)/ ***τοῦτο*:**αντικείμενο στο ***γνῶναι.***

***πᾶσι*:**δοτική προσωπική στο ***ῥᾴδιον*(*ἐστί***)

***ὅτι ἀναγκαῖον ἦν τοῖς φυλάρχοις αὐτοῖς ζημιοῦσθαι*:**Δευτερεύουσα ονοματική ειδική πρόταση ως επεξήγηση στο ***τοῦτο***της κύριας πρότασης που προηγείται.

***ἀναγκαῖον ἦν*:**ρήμα/ ***ζημιοῦσθαι*:**υποκείμενο της απρόσωπης έκφρασης, τελικό απαρέμφατο, με υποκείμενο ***τοὺς φυλάρχους*(*ενν.*)**(ετεροπροσωπία).

***τοῖς φυλάρχοις*:**δοτική προσωπική στο***ἀναγκαῖον ἦν.***

***αὐτοῖς*:**κατηγορηματικός προσδιορισμός στο ***τοῖς φυλάρχοις.***

***εἰ μὴ ἀποδείξειαν τοὺς ἔχοντας τὰς καταστάσεις*:**Δευτερεύουσα επιρρηματική υποθετική πρόταση ως επιρρηματικός προσδιορισμός της προϋπόθεσης στο***ζημιοῦσθαι*** της δευτερεύουσας ονοματικής ειδικής πρότασης που προηγείται. Η υπόθεση είναι εξαρτημένη και εκφράζει αόριστη επανάληψη στο παρελθόν. (**Υπόθεση:***εἰ μὴ ἀποδείξειαν* **Απόδοση:***ἀναγκαῖον ἦν*).

***μὴ ἀποδείξειαν*:**ρήμα / ***οἱ φύλαρχοι*(*ενν.*):**υποκείμενο/ ***τοὺς ἔχοντας*:**επιθετική μετοχή με υποκείμενο το άρθρο της ,***τοὺς****,*ως αντικείμενο.

***τὰς καταστάσεις*:**αντικείμενο στο ***τοὺς ἔχοντας.***

***Ὣστε πολὺ ἂν δικαιότερον ἐκείνοις τοῖς γράμμασιν ἢ τούτοις πιστεύοιτε*:**Δευτερεύουσα επιρρηματική συμπερασματική πρόταση σε θέση κύριας πρότασης.

***ἂν πιστεύοιτε*:**ρήμα / ***ὑμεῖς*(*ενν.*):**υποκείμενο/ ***τοῖς γράμμασιν*:**αντικείμενο.

***ἐκείνοις*:**επιθετικός προσδιορισμός στο ***τοῖς γράμμασιν.***

***ἢ τούτοις*:**β’ όρος σύγκρισης από το ***δικαιότερον-*** αντικείμενο του ρήματος.

***πολὺ*:**επιρρηματικός προσδιορισμός του ποσού στο ***δικαιότερον.***

***δικαιότερον*:**επιρρηματικός προσδιορισμός του τρόπου στο ***ἂν πιστεύοιτε.***

***ἐκ μὲν γὰρ τούτων ῥᾴδιον ἦν ἐξαλειφθῆναι τῷ βουλομένῳ*:**Κύρια πρόταση

***ῥᾴδιον ἦν*:**ρήμα/ ***ἐξαλειφθῆναι*:**υποκείμενο της απρόσωπης έκφρασης, τελικό απαρέμφατο, με υποκείμενο ***τὸν βουλόμενον*(*ενν.*)**(ετεροπροσωπία).

***τῷ βουλομένῳ*:**δοτική προσωπική στο***ῥᾴδιον ἦν****,*επιθετική μετοχή με υποκείμενο το άρθρο της, ***τῷ***.

***ἐκ τούτων*:**εμπρόθετος επιρρηματικός προσδιορισμός που δηλώνει απομάκρυνση από τόπο στο***ἐξαλειφθῆναι.***

***ἐν ἐκείνοις δὲ τοὺς ἱππεύσαντας ἀναγκαῖον ἦν ὑπὸ τῶν φυλάρχων ἀπενεχθῆναι*:**Κύρια πρόταση

***ἀναγκαῖον ἦν*:**ρήμα/ ***ἀπενεχθῆναι*:**υποκείμενο της απρόσωπης έκφρασης, τελικό απαρέμφατο, με υποκείμενο την επιθετική μετοχή ***τοὺς ἱππεύσαντας*** (ετεροπροσωπία).

***ἐν ἐκείνοις*:**εμπρόθετος επιρρηματικός προσδιορισμός του τόπου στο***ἀπενεχθῆναι.***

***ὑπὸ τῶν φυλάρχων*:**εμπρόθετος επιρρηματικός προσδιορισμός του ποιητικού αιτίου στο***ἀπενεχθῆναι.***

**Διήγηση-Απόδειξη Παράγραφος 8**

*Ἔτι δέ͵ ὦ βουλή͵ εἴπερ ἵππευσα͵ οὐκ ἂν ἦν ἔξαρνος ὡς δεινόν τι πεποιηκώς͵ ἀλλ΄ ἠξίουν͵ ἀποδείξας ὡς οὐδεὶς ὑπ΄ ἐμοῦ τῶν πολιτῶν κακῶς πέπονθε͵ δοκιμάζεσθαι. Ὁρῶ δὲ καὶ ὑμᾶς ταύτῃ τῇ γνώμῃ χρωμένους͵ καὶ πολλοὺς μὲν τῶν τότε ἱππευσάντων βουλεύοντας͵ πολλοὺς δ΄ αὐτῶν στρατηγοὺς καὶ ἱππάρχους κεχειροτονημένους. Ὣστε μηδὲν δι΄ ἄλλο με ἡγεῖσθε ταύτην ποιεῖσθαι τὴν ἀπολογίαν͵ ἢ ὅτι περιφανῶς ἐτόλμησάν μου καταψεύσασθαι. Ἀνάβηθι δέ μοι καὶ μαρτύρησον.*

**ΜΑΡΤΥΡΙΑ**

Επιπλέον, κύριοι Βουλευτές, εάν βέβαια είχα καταταγεί στο ιππικό, δεν θα το αρνιόμουν σαν να έχω κάνει κάτι κακό, αλλά θα αξίωνα να επικυρωθεί η εκλογή μου, εάν αποδείκνυα ότι κανείς από τους πολίτες δεν έπαθε κακό από μένα. Και βλέπω ότι και εσείς έχετε την ίδια γνώμη και πολλοί από αυτούς που τότε ήταν ιππείς είναι Βουλευτές (τώρα) και πολλοί από αυτούς έχουν χειροτονηθεί στρατηγοί και ίππαρχοι. Επομένως, για κανένα άλλο λόγο να μη νομίζετε ότι κάνω αυτή την απολογία, παρά επειδή τόλμησαν ολοφάνερα να με κατηγορήσουν ψευδώς. Ανέβα λοιπόν και κατάθεσε τη μαρτυρία σου για μένα.

**Χρονικές αντικαταστάσεις**

* *ἱππεύω, ἳππευον, ἱππεύσω,****ἳππευσα****, ἳππευκα, ἱππεύκειν*
* *εἰμί,****ἦν/****ἦ, ἒσομαι, ἐγενόμην, γέγονα, έγεγόνειν*
* *ποιῶν, ποιήσων, ποιήσας,****πεποιηκώς***
* *ἀξιῶ,****ἠξίουν****, ἀξιώσω, ἠξίωσα, ἠξίωκα, ἠξιώκειν*
* *ἀποδεικνύς, ἀποδείξων,****ἀποδείξας****, ἀποδεδειχώς*
* *πάσχει, ἒπασχε, πείσεται, ἒπαθε,****πέπονθε****, ἐπεπόνθει*
* ***δοκιμάζεσθαι****, δοκιμασθήσεσθαι, δοκιμασθῆναι, δεδοκιμάσθαι*
* ***ὁρῶ****, ἐώρων, ὂψομαι, εἶδον, ἐό*(*ώ*)*ρακα/ὂπωπα, ἐωράκειν/ ὠπώπειν*
* ***χρωμένους****, χρησομένους/χρησθησομένους, χρησαμένους/χρησθέντας, κεχρημένους*
* *ἱππευόντων, ἱππευσόντων,****ἱππευσάντων****, ἱππευκότων*
* ***βουλεύοντας****, βουλεύσοντας, βουλεύσαντας, βεβουλευκότας*
* *χειροτονουμένους,*(*χειροτονησομένους/χειροτονηθησομένους, χειροτονησαμένους*)*, χειροτονηθέντας,****κεχειροτονημένους***
* ***ἡγεῖσθε****, ἡγήσασθε/ἡγήθητε, ἣγησθε*
* ***ποιεῖσθαι****, ποιήσεσθαι/ποιηθήσεσθαι, ποιήσασθαι/ποιηθῆναι, πεποιῆσθαι*
* *τολμῶσι, ἐτόλμων, τολμήσουσι,****ἐτόλμησαν****, τετολμήκασι*
* *καταψεύδεσθαι, καταψεύσεσθαι/*(*καταψευσθήσεσθαι*)*,****καταψεύσασθαι****/καταψευσθῆναι, κατεψεῦσθαι*
* *ἀνάβαινε,****ἀνάβηθι****, ἀναβεβηκώς ἲσθι*
* *μαρτύρει,****μαρτύρησον****, μεμαρτυρηκώς ἲσθι*

**Εγκλιτικές αντικαταστάσεις**

***ἳππευσα****, ἱππεύσω, ἱππεύσαιμι, (ἱππεῦσαι, ἱππεύσας)*

***πέπονθε****, πεπονθώς ῇ, πεπονθώς εἲη, πεπονθώς ἒστω, (πεπονθέναι, πεπονθώς)*

***ὁρῶ****, ὁρῶ, ὁρῷμι/ὁρῴην, (ὁρᾶν, ὁρῶν)*

*ἡγεῖσθε, ἡγῆσθε, ἡγοῖσθε,****ἡγεῖσθε****, (ἡγεῖσθαι, ἡγούμενοι)*

***ἐτόλμησαν****, τολμήσωσι, τόλμήσαιεν/τολμήσειαν, τολμησάντων/τολμησάτωσαν, (τολμῆσαι, τολμήσαντες)*

*ἀνέβης, ἀναβῇς, ἀναβαίης,****ἀνάβηθι****, (ἀναβῆναι, ἀναβάς)*

*ἐμαρτύρησας, μαρτυρήσῃς, μαρτυρήσαις/μαρτυρήσειας,****μαρτύρησον****, (μαρτυρῆσαι, μαρτυρήσας)*

**Συντακτική ανάλυση**

***Ἔτι δέ͵ ὦ βουλή͵ οὐκ ἂν ἦν ἔξαρνος ὡς δεινόν τι πεποιηκώς*:**Κύρια πρόταση

***οὐκ ἂν ἦν*:**ρήμα / ***ἐγώ*(*ενν.*):**υποκείμενο/ ***ἔξαρνος*:**κατηγορούμενο στο***ἐγώ*(*ενν.*)** μέσω του συνδετικού ρήματος ***οὐκ ἂν ἦν.***

***ὡς πεποιηκώς*:**επιρρηματική αιτιολογική μετοχή με υποκείμενο ***ἐγώ***(συνημμένη) ως επιρρηματικός προσδιορισμός της αιτίας στο***οὐκ ἂν ἦν .***

***τι*:**σύστοιχο αντικείμενο στο ***πεποιηκώς.***

***δεινόν*:**επιθετικός προσδιορισμός στο ***τι.***

***ἒτι*:**επιρρηματικός προσδιορισμός της προσθήκης στο***οὐκ ἂν ἦν .***

***ὦ βουλή*:**κλητική προσφώνηση.

***εἴπερ ἵππευσα*:**Δευτερεύουσα επιρρηματική υποθετική πρόταση ως επιρρηματικός προσδιορισμός της προϋπόθεσης στο***ἂν ἦν ἔξαρνος***κύριας πρότασης που προηγείται. Εκφράζει το αντίθετο του πραγματικού. (**Υπόθεση:***εἴπερ ἵππευσα* **Απόδοση:***οὐκ ἂν ἦν ἔξαρνος ἀλλ΄ ἠξίουν*(*ἂν*) *δοκιμάζεσθαι*).

***ἵππευσα*:**ρήμα/***ἐγώ*(*ενν.*):**υποκείμενο.

***ἀλλ΄ ἠξίουν*(*ἂν*)*δοκιμάζεσθαι ἀποδείξας*:**Κύρια πρόταση

***ἠξίουν*(*ἂν*):**ρήμα/***ἐγώ*(*ενν.*):**υποκείμενο/***δοκιμάζεσθαι*:**αντικείμενο, τελικό απαρέμφατο, με υποκείμενο ***ἐγώ*(*ενν.*)**(ταυτοπροσωπία).

***ἀποδείξας*:**επιρρηματική υποθετική μετοχή με υποκείμενο ***ἐγώ***(συνημμένη) ως επιρρηματικός προσδιορισμός της προϋπόθεσης στο***ἠξίουν*(*ἂν***)

Υπάρχει λανθάνων υποθετικός λόγος που εκφράζει το αντίθετο του πραγματικού. (**Υπόθεση:***εἴ ἀπέδειξα* **Απόδοση:***ἠξίουν*(*ἂν*) *δοκιμάζεσθαι*).

***ὡς οὐδεὶς ὑπ΄ ἐμοῦ τῶν πολιτῶν κακῶς πέπονθε*:**Δευτερεύουσα ονοματική ειδική πρόταση ως αντικείμενο στο ***ἀποδείξας***της κύριας πρότασης που προηγείται.

***κακῶς πέπονθε*:**ρήμα/***οὐδεὶς*:**υποκείμενο.

***τῶν πολιτῶν*:**γενική διαιρετική στο***οὐδεὶς.***

***ὑπ΄ ἐμοῦ*:**εμπρόθετος επιρρηματικός προσδιορισμός του ποιητικού αιτίου στο***κακῶς πέπονθε.***

***ὁρῶ δὲ καὶ ὑμᾶς ταύτῃ τῇ γνώμῃ χρωμένους͵ καὶ πολλοὺς μὲν τῶν τότε ἱππευσάντων βουλεύοντας͵ πολλοὺς δ΄ αὐτῶν στρατηγοὺς καὶ ἱππάρχους κεχειροτονημένους*:**Κύρια πρόταση

***ὁρῶ*:**ρήμα/***ἐγώ*(*ενν.*):**υποκείμενο/***ὑμᾶς -πολλοὺς*:**αντικείμενα.

***χρωμένους*:**κατηγορηματική μετοχή από το***ὁρῶ*** με υποκείμενο ***ὑμᾶς*** ως κατηγορηματικός προσδιορισμός του υποκειμένου της.

***τῇ γνώμῃ*:**αντικείμενο στο ***χρωμένους.***

***ταύτῃ*:**επιθετικός προσδιορισμός στο ***τῇ γνώμῃ.***

***βουλεύοντας*:**κατηγορηματική μετοχή από το***ὁρῶ*** με υποκείμενο ***πολλοὺς μὲν*** ως κατηγορηματικός προσδιορισμός του υποκειμένου της.

***τῶν ἱππευσάντων*:**επιθετική μετοχή με υποκείμενο το άρθρο της,***τῶν****,* ως γενική διαιρετική στο***πολλοὺς.***

***τότε*:**επιρρηματικός προσδιορισμός του χρόνου στο ***τῶν ἱππευσάντων.***

***κεχειροτονημένους*:**κατηγορηματική μετοχή από το***ὁρῶ*** με υποκείμενο ***πολλοὺς*** ***δὲ*** ως κατηγορηματικός προσδιορισμός του υποκειμένου της.

***αὐτῶν*:**γενική διαιρετική στο***πολλοὺς.***

***στρατηγοὺς καὶ ἱππάρχους*:**κατηγορούμενα στο ***πολλούς δὲ*** μέσω του συνδετικού ρήματος***κεχειροτονημένους.***

***Ὣστε μηδὲν δι΄ ἄλλο με ἡγεῖσθε ταύτην ποιεῖσθαι τὴν ἀπολογίαν*:**Δευτερεύουσα επιρρηματική συμπερασματική πρόταση σε θέση κύριας πρότασης.

***ἡγεῖσθε*:**ρήμα/ ***ὑμεῖς*(*ενν.*):**υποκείμενο/ ***ποιεῖσθαι*:**αντικείμενο, τελικό απαρέμφατο, με υποκείμενο ***με*** (ετεροπροσωπία).

***τὴν ἀπολογίαν*:**αντικείμενο στο ***ποιεῖσθαι.***

***ἄλλο*:**επιθετικός προσδιορισμός στο ***μηδὲν.***

***δι΄ μηδὲν*:**εμπρόθετος επιρρηματικός προσδιορισμός της αιτίας στο***ποιεῖσθαι.***

***ταύτην*:**επιθετικός προσδιορισμός στο ***τὴν ἀπολογίαν.***

***ἢ ὅτι περιφανῶς ἐτόλμησάν μου καταψεύσασθαι*:**Δευτερεύουσα επιρρηματική αιτιολογική πρόταση ως επιρρηματικός προσδιορισμός της αιτίας στο***ποιεῖσθαι τὴν ἀπολογίαν***της δευτερεύουσας επιρρηματικής συμπερασματικής πρότασης που προηγείται. Αποτελεί επίσης (μαζί με το ***ἢ***) β΄ όρο σύγκρισης. Ο πρώτος είναι ο εμπρόθετος επιρρηματικός προσδιορισμός της αιτίας ***μηδὲν δι΄ ἄλλο*** της πρότασης που προηγείται.

***ἐτόλμησάν*:**ρήμα/ ***οὖτοι*(*ενν.*):**υποκείμενο/ ***καταψεύσασθαι*:**αντικείμενο, τελικό απαρέμφατο, με υποκείμενο ***οὖτοι ενν.*)**(ταυτοπροσωπία).

***περιφανῶς*:**επιρρηματικός προσδιορισμός του τρόπου στο ***καταψεύσασθαι.***

***μου*:**αντικείμενο στο ***καταψεύσασθαι.***

***Ἀνάβηθι δέ μοι*:**Κύρια πρόταση

***Ἀνάβηθι*:**ρήμα/***σύ*(*ενν.*):**υποκείμενο.

***μοι*:**δοτική προσωπική χαριστική στο ***Ἀνάβηθι.***

***καὶ μαρτύρησον*:**Κύρια πρόταση

***μαρτύρησον*:**ρήμα/***σύ*(*ενν.*):**υποκείμενο.